Στυλίδα

Η Στυλίδα είναι παραλιακή κωμόπολη και λιμένας της Στερεάς Ελλάδας στην Περιφερειακή Ενότητα Φθιώτιδας.Εγκυκλοπαίδεια Νέα Δομή. Αθήνα: Τεγόπουλος - Μανιατέας. 1996. σελ. 162, τομ. 32. Απέχει 17 χιλιόμετρα από την Λαμία, 225 χιλιόμετρα από την Αθήνα και 279 χιλιόμετρα από την Θεσσαλονίκη.

 Ιστορία 

Γνωστή από την αρχαιότητα με το όνομα «Φάλαρα», εκτείνεται λίγο παραπάνω από μισό χλμ. από την ακτή του Μαλιακού κόλπου. Ερείπια των δύο ακρινών κάστρων βρίσκονται στις θέσεις «Αγία Αικατερίνη» (δυτικά) και «Καλόγερος» (ανατολικά) αντίστοιχα. Η υποθαλάσσια χάραξη του λιμένα της Στυλίδας τον προηγούμενο αιώνα κατάστρεψε ολοκληρωτικά το ανατολικό κάστρο, αφήνοντας τα συντρίμμια της βάσης του τείχους στη θέση «Νησάκι» όπου είναι ορατά ακόμα και σήμερα. Σύμφωνα με ανασκαφές που πραγματοποιούνται για την ανέγερση καινούργιων κτιρίων, η ιστορία της Στυλίδας φαίνεται να είναι πιο ποικίλη από ότι οι παρόντες κάτοικοι της περιοχής γνωρίζουν. 

Εικάζεται ότι τα Φάλαρα δεν αναπτύχθηκαν σαν οικισμός παρά μόνο από τη ρωμαϊκή κατοχή και μεταγενέστερα. Πολύ αργότερα η Στυλίδα έγινε γνωστή ως η βορειότερη πόλη πριν την οθωμανική επικράτεια, όταν για πρώτη φορά αναγνωρίστηκε και οριοθετήθηκε το πρώτο ελληνικό κράτος. Λόγω της στρατηγικής της σημασίας η Στυλίδα ήταν ακριτικός σταθμός του πρώτου σιδηροδρομικού δικτύου, πιθανότατα γιατί η Στυλίδα όριζε τότε το ανατολικό (και μοναδικό βατό) πέρασμα στη βόρεια Ελλάδα.

Στη σύγχρονη ιστορία, αξιοσημείωτο είναι ότι στη Στυλίδα δημιουργήθηκε το πρώτο Κέντρο Περιβαλλοντολογικής Εκπαίδευσης στην Ελλάδα, με δίδυμο σταθμό στην Υπάτη, έτσι ώστε να είναι δυνατός ο έλεγχος του οικοσυστήματος Μαλιακού - Οίτης- Σπερχειού.

Διοικητική διαίρεση

Σύμφωνα με το Πρόγραμμα «Καλλικράτης» μαζί με τη Βασιλική, το Κούτσουρο, τα Μελίσσια, τους Πεταράδες και τις Πλάκες αποτελούν την κοινότητα Στυλίδας η οποία υπάγεται στη δημοτική ενότητα Στυλίδος του Δήμου Στυλίδας και σύμφωνα με την απογραφή του 2011 έχει πληθυσμό 4.892 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10642 (σελ. 168 του pdf)

 Γεωγραφία 

Η Στυλίδα βρίσκεται στα βόρεια παράλια του Μαλιακού κόλπου,Εγκυκλοπαίδεια Πάπυρος Λαρούς Μπριτάννικα. 55. Εκδοτικός Οργανισμός Πάπυρος. 1996. σελ. 335. στο 223ο χλμ. της Εθνικής Οδού Αθηνών-Θεσσαλονίκης. Αποτελεί το επίνειο της Λαμίας, από την οποία απέχει περίπου 20 χλμ. ανατολικά καθώς και την έδρα του Δήμου Στυλίδας. 

Κλίμα

Η Στυλίδα έχει ένα θερμό ημίξηρο κλίμα με ισχυρές μεσογειακές επιρροές. Έχει πολύ θερμά καλοκαίρια λόγω των καταβατικών ανέμων από τα βουνά της Κεντρικής Ελλάδας ενώ έχει σχετικά ήπιους χειμώνες. 

 Παραπομπές 

Κατηγορία:Κωμοπόλεις της περιφερειακής ενότητας Φθιώτιδας
Κατηγορία:Λιμένες της Ελλάδας
Κατηγορία:Αρχαία Φθιώτιδα
Κατηγορία:Δήμος Στυλίδας